Tiagu Brazs
Tiagu Brazs (portugāļu: Thiago Braz; dzimis 1993. gada 16. decembrī) ir Brazīlijas vieglatlēts, startē kārtslēkšanas sacensībās. Izcīnījis zelta medaļu 2016. gada vasaras olimpiskajās spēlēs ar rezultātu 6,03 m, kas ir pašreizējais olimpiskais rekords kārtslēkšanā, kā arī bronzas medaļu 2020. gada vasaras olimpiskajās spēlēs. 2023. gada jūlijā T. Braza dopinga tests bija pozitīvs, un viņš uz laiku tika atstādināts no sacensībām. 2024. gada 28. maijā viņam piesprieda 16 mēnešu diskvalifikāciju.